ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጃዋር መሓመድ፡ እቲ ውጥን 'ንዓይ ንምእሳር ዘይኮነስ ንምጥቃዕ እዩ ነይሩ' 23 ጥቅምቲ 2019 ምንጪ ስእሊ, MAHEDER HAILESELASSIE TADESE ፍሉጥ ኢትዮጵያዊ ኣክቲቪስትን ናይ 'ኦሮሚያ ሚድያ ኔትዎርክ' ዳይሬክተርን ጃዋር መሓመድ፡ ናብ ሎሚ ኣብ ዘውግሕ ለይቲ፡ መንበሪ ገዝኡ ብሓይልታት ጸጥታ ከምዝተኸበበ፡ ሓለውቱ ከይነገርዎ ክወጽኡ ከምዝተሓተቱን ከምዝኣበዩን፡ እዚ ድማ ንዕኡ ንምእሳር ዘይኮነስ፡ ኣብ ልዕሊኡ መጥቃዕቲ ንምፍጻም ዝተገብረ ውጥን ምንባሩ ኣብ ፌይስቡኩ ጽሒፉ። "እቲ ውጥን ነቶም ሓለዋ ከልዕልዎም እሞ፡ ስቪል ናዕበኛታት ሰዲዶም ንዓይ ከጥቅዑኒ፡ ብድሕሪኡ ከኣ እቲ መጥቃዕቲ ብዕስለ ሰባት እዩ ተፈጺሙ ንምባል እዩ ነይሩ" ክብል ተዛሪቡ። ፌደራል ፖሊስ ኮሚሽን ኢትዮጵያ፡ ጸኒሑ ኣብ ዝሃቦ መግለጺ፡ ኣብ ልዕሊ ጃዋር መሓመድ ዝተወሰደ ዝኾነ ዓይነት ስጉምቲ የለን ኢሉ። "[ጃዋር] ብፖሊስ ስጉምቲ ተወሲዱለይ ብዝብል ዘሕለፎ መልእኽቲ ጌጋ እዩ" ኢሉ። ኮሚሽነር ፖሊስ ፌደራል ኢትዮጵያ፡ እንደሻው ጣሰው ኣብ ቴሌቪዥን ቀሪቡ ኣብ ዝሃቦ መግለጺ፡ ሓይልታት ጸጥታ ዝተዓጸዉ መገድታት ከኽፍቱ'ውን ጸዊዑ። ብኻልእ ወገን፤ ንጃዋር መሓመድ ዘለዎም ድጋፍ ዝገልጹ ብዙሓት መናእሰይ፡ ኣብ ኣዲስ ኣበባ ኣብ ዝርከብ መንበሪ ገዛ ጃዋር መሓመድ ተኣኪቦም ምህላዎም፡ ኣብቲ ቦታ ዝርከብ ሪፖርተርና ሓቢሩ። ጃዋር እንታይ እዩ ኢሉ?
